|  |  |
| --- | --- |
|  | **Capitolul 5**  ***Cele șase științe biblice***    *Scopul:* Acest capitol este o introducere în cercetarea celor șase științe biblice.  *Ținta:* După parcurgerea acestui capitol ar trebui să știți să:   1. Înșirați, definiți și discutați cele șase științe biblice.   Când spunem că există șase ”științe” biblice, folosim cuvântul ”știință” în conformitate cu următoarea definiție: ”un domeniu de cunoștințe sau studii care se ocupă cu un număr de fapte sau adevăruri aranjate sistematic și care arată modul de funcționare al legilor generale.”  În fiecare dintre cele șase științe biblice lucrează anume legi, arătând rezultate vrednice de încredere. Ignorarea acestor legi duce la o învățătură biblică defectuoasă.  Principalele științe biblice sunt studiul canonului (canonologia), critica istorică, critica textuală, hermeneutica, exegeza și teologia biblică. |
|  | Canonologia  Cuvântul ”canon” provine din grecescul *kanon*, care se referă la o baghetă sau muchie dreaptă; era o unitate de măsura. Știința canonologiei biblice se ocupă cu întrebarea: *Care cărți sunt inspirate de Dumnezeu și prin urmare trebuie incluse în canonul Scripturii?*  Critica istorică  Această știință tratează atât caracterul literar și documentar al cărților Bibliei, cât și paternitatea cărții (autorul), data compunerii, circumstanțele istorice, autenticitatea conținutului și armonia literară.  Critica textuală  Această știință se ocupă cu stabilirea formulărilor originale din textul Scripturii prin compararea manuscriptelor antice și consultarea altor indicatori ai textului original, de exemplu traduceri vechi, citări din Biblie sau aluzii făcute de primii părinți ai bisericii cu privire la Scriptură sau citiri din lecționare. Lecționarele includ porțiuni din Scriptură copiate de mână pentru utilizarea în zile sfinte, speciale.  Hermeneutica    Această știință are de-a face cu interpretarea corectă a Scripturii. Scopul ei este înțelegerea Scripturii în felul în care ar fi fost înțeleasă de cititorii originali. Când hermeneutica se folosește corect, semnificația Scripturii obținută de cititor va fi cea intenționată de autorul ei. |
|  | Exegeza  Cuvântul *exegesis*, compus din două cuvinte grecești (*ex* și *egeomai*), se referă la a explica sau a interpreta. Tradus literal înseamnă ”a ghida” sau ”a călăuzi”. Exegeza poate fi privită ca și hermeneutica aplicată. Ea reprezintă opusul *eisegezei*, care se ocupă cu alocarea de semnificații unui verset. *Eisegeza* răsucește versetele.  Teologia biblică  Cuvântul ”teologie” este compus din cele două cuvinte grecești *theos* (Dumnezeu) și *logos* (cuvânt). Este doctrina despre Dumnezeu. Teologia biblică este rezultatul logic al tuturor științelor enumerate mai sus.  Evaluarea progresului  *Instrucțiuni:* Completați evaluarea progresului de mai jos fără a vă uita la capitolul parcurs. Verificați apoi răspunsul.  *Teme pentru evaluarea personală:*   1. Enumerați și definiți fiecare dintre cele șase științe biblice. |